НЭМЭГДСЭН ӨРТГИЙН АЛБАН ТАТВАРААС ЧӨЛӨӨЛӨХ ТУХАЙ

ХУУЛИЙН ТАНИЛЦУУЛГА

Шувууны аж ахуйн одоогийн нөхцөл байдал:

Монголчууд жилд 330 сая ширхэг өндөг хэрэглэж байна. Үүний 52 хувь буюу 173 сая ширхэг өндөг дотоодод, үлдсэн 48 хувь буюу 161 сая ширхэг өндөг /Гаалийн ерөнхий газрын статистик 2019 оны мэдээ/ импортоор орж ирдэг. Импортын өндгийг ОХУ-ын Эрхүү, Красноярск, Новосибирск мужаас оруулж ирдэг. 2010 оны үед шувууны аж ахуй эрхлэгч 30 гаруй аж ахуйн нэгж байсан боловч импортын зах зээлийн үнийн өрсөлдөөнд хаагдаж одоо шувууны аж ахуйн томоох 9 аж ахуй үйл ажиллагаа явуулж байна.

Хүснэгт 1

**Шувууны аж ахуйн нэгж**

|  |  |  |  |  |
| --- | --- | --- | --- | --- |
| **№** | **Аж ахуйн нэрс** | **Шувуу, мян.толгой** | **Үйлдвэрлсэн өндөг, сая ширхэг** | **Хүчин чадал, ашиглалт, %** |
| 1 | Түмэн шувуут ХХК | 280.0 | 62.5 | 75 |
| 2 | Мон-Эгг ХХК | 300.0 | 70.0 | 75 |
| 3 | Нионшель ХХК | 45.0 | 11.7 | 70 |
| 4 | Могуль ферм ХХК | 22.5 | 6.5 | 50 |
| 5 | Баянууд ХХК | 18.0 | 4.2 | 70 |
| 6 | Угтуул-Алтай ХХК | 20.0 | 4.6 | 60 |
| 7 | Төтө шувуут ХХК | 6.0 | 2.1 | 30 |
| 8 | Ар-Үр ХХК | 9.3 | 2.8 | 50 |
| 9 | Их мориг ХХК | 9.0 | 3.8 | 45 |
| 10 | Бусад | 10.0 | 5.0 | 50 |
| Нийт | | 719.8 | 173.2 | 53 |

Дээрх аж ахуйн нэгжүүд 720.0 мянга орчим толгой шувуу тэжээж, 173.2 сая ширхэг өндөг үйлдвэрлэж, үйлдвэрлэлийн үйл ажиллагааны хүчин чадлын 53%-ийг ашиглаж байна.

Цаашдын чиг хандлага:

Ойрын 5 жилийн хугацаанд 1,4 сая шувуу үржүүлэн, 342 сая ш өндөг үйлдвэрлэж дотоодын хүн амын өндөгний хэрэгцээг бүрэн хангах зорилт дэвшүүлээд байна.

Хүснэгт 1

**Шувууны аж ахуйн нэгж**

|  |  |  |  |  |
| --- | --- | --- | --- | --- |
| **№** | **Аж ахуйн нэрс** | **Байршилт** | **Хүчин чадал /Шувуу мян. Толгой/** | **Жилд үйлдвэрлэх өндөгний тоо, сая.ширхэг** |
| 1 | Түмэн шувуут ХХК | УБ хот | 450.0 | 100.0 |
| 2 | Мон-Эгг ХХК | Төв аймаг | 600.0 | 120.0 |
| 3 | Нионшель ХХК | УБ хот | 150.0 | 36.0 |
| 4 | Могуль ферм ХХК | УБ хот | 50.0 | 14.4 |
| 5 | Баянууд ХХК | Дархан-Уул аймаг | 18.0 | 26.0 |
| 6 | Угтуул-Алтай ХХК | УБ хот | 120.0 | 38.0 |
| 7 | Төтө шувуут ХХК | УБ хот | 25.0 | 7.5 |
| Нийт | | | 1400.0 | 342.0 |

Шаардлагтай тоног төхөөрөмж:

Нэг байрны буюу 30.0-40.0 мян шувууны тоног төхөөрөмж 30 иж бүрдэл хэрэгтэй. Нэг иж бүрдэл нь 700 сая төг. Гааль, НӨАТ чөлөөлөхөд: /700 сая.төг \*30 иж бүрдэл = 21 тэрбум Гааль, НӨАТ нь 15,5% = 3,2 тэрбум төгрөг.

Төрөөс үзүүлэх бодлогын арга хэмжээ

1. Ойрын 5 жилийн хугацаанд шат дараатайгаар (Жил бүр) өндөгний импортын хэмжээг бууруулах, нөгөө талаар дотоодын үйлдвэрлэлийг нэмэгдүүлэхэд чиглэсэн төрийн тогтвортой бодлого гаргаж хэрэгжүүлэх,

2. **Шувууны аж ахуйн тоног төхөөрөмж (БТКУС 8436.29.00)**-ийг Гаалийн болон Нэмэгдсэн өргтийн албан татвараас чөлөөлөх.

Хүлээгдэж буй үр дүн:

* Салбарын шувууны аж ахуйн үйлдвэрлэл хөгжих, биеэ даах чадавхитай болох,
* Хэрэглэгчид өдөр бүр шинэ, баталгаатай өндөг хэрэглэх,
* Шинэ ажлын байр 500-аар нэмэгдэх,
* Газар тариалан, шувууны тэжээл үйлдвэрлэлийн кластер хөгжих.

Үр нөлөө, гарч болзошгүй эрсдэл:

- Өндөгний хомсдол бий болох эсэх

➢ Тухайн жилд импортлох өндөгний хэмжээг дотоодод үйлдвэрлэх өндөгний тоо хэмжээтэй уялдуулан шийдвэрлэх.

- Өндөгний үнэ өсөх эсэх

➢ Дотоодын үйлдвэрлэл сэргэж урт хугацаанд өртөг, зардлыг бууруулж, дотоодын өрсөлдөөний дүнд үнэ өсөхгүй зах зээлийн боломжит үнэ тогтоно.

Нэмэгдсэн өртгийн албан татвараас чөлөөлөгдөх жижиг, дунд үйлдвэрийн үйлдвэрлэлийн 29 салбарын 618 төрлийн тоног төхөөрөмжийг Засгийн газрын 2017 оны 6 дугаар сарын 14-ний өдрийн 168 дугаар тогтоолоор  батлагдаж, шувууны аж ахуйн тоног төхөөрөмжийг нэмэгдсэн өртгийн болон гаалийн албан татвараас чөлөөлөх тухай хуулийн үйлчлэл 2018 оны 12 дугаар сарын 31-ний дууссан байна. Иймд шувууны аж ахуйн үйлдвэрлэл зрхлэхэд шаардлагатай шинэ техник, тоног төхөөрөмжийг эдийн засгийн хямрал, валютын өсөлттэй байгаа энэ үед нэмэгдсэн өртгийн албан татвараас чөлөөлж хөдөө аж ахуйн үйлдвэрлэл эрхлэгчдийг дэмжих нь зүйтэй байна.

---оОо---